JWD คาดกำไรไตรมาส 2/62 โตเด่น 65% ลุ้นทั้งปีทำนิวไฮแนะซื้อเป้าหมาย 12 บาท
JWD คาดกำไรไตรมาส 2/62 โตเด่น 65% ลุ้นทั้งปีทำนิวไฮแนะซื้อเป้าหมาย 12 บาท
19 ก.ค. 2562

บล.ฟินันเซีย ไซรัส ระบุในบทวิเคราะห์วันนี้(19ก.ค.62) ว่า บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD คาดกำไรไตรมาส 2/62 +65% เทียบช่วงเดียวกันของปีก่อนเป็น  81 ล้านบาท จากการรับรู้ส่วนแบ่งกำไรของ Transimex (ถือ 23.66%) โลจิสติกส์ใหญ่อันดับ 3 ในเวียดนาม เป็นไตรมาสแรก แต่คาดกำไร -10% เทียบไตรมาสก่อนหน้า เพราะ low season และมีค่าธรรมเนียมในการซื้อกิจการ หากเป็นไปตามคาด กำไร ครึ่งหลังปี 62 จะ +88% เทียบช่วงเดียวกันของปีก่อน
แนวโน้มครึ่งปีหลัง 62 ดีขึ้นเพราะ high season และรับรู้รายได้จากการลงทุนในปีก่อนทั้งในไต้หวัน กัมพูชา และเวียดนาม และไม่ถูกกระทบจากสงครามการค้า เพราะอยู่ในธุรกิจ Food ธุรกิจห้องเย็นซึ่งยังเติบโตดี ส่วนนิคมที่พนมเปญได้อานิสงส์จากการย้ายฐานการผลิตของจีน คาดกำไรปีนี้ +53% ทำนิวไฮ 370 ล้านบาท